text: olih: I Wayan Mardana Putra*
text: #000004
text: Bali kanikayang kawentuk madasar antuk upacara lan upakara, punika sané ngawinang pulo Baliné nénten prasida lémpas ring kawéntenan upacara lan upakara. Upacara lan upakara punika malarapan antuk manah lascarya lan madasar antuk Tri Rna sané kabakta wit embas ka Gumi Pertiwiné olih I Manusa.
text: #000006
text: Ring Bali, sakancan upacara nénten prasida kalémpasang taler saking seni lan budayanyané sané banget maurip utawi mataksu. Taksu ring sakancan pamineh Agama Hindu, taksu punika pinaka kawikanan ring sahaning angga, niskala miwah spiritual. Kaketus saking pamidarta PHDI, Taksu punika taler kapikayun mawit saking kruna “caksu” ring basa Sansekerta sané madué artos penyingakan (Mardiwarsito, 1978:46). Ring wawidangan seni kruna mataksu punika madué artos “seniman” utawi pragina, krya seni, utawi “objék seni” sané sampun sayuwakti pageh. Ring wawidangan masyarakat utawi para jana Bali, taksu punika madué artos aran miwah genah pingit utawi palinggih sané kaanggé sarana nunas panugrahan antuk kawikanan lan kawagedan ring sakancan nglaksanayang swadharma soang-soang.
text: #000007
text: Taksu punika boya ja ngeninin seni kamanten nanging taksu punika pinaka atma utawi bayu pramana para jana Baliné ri kala jaga nglaksanayang swadharma, minakadi pakaryan dados budayawan, dokter, guru, politikus miwah sane lianan. Kacingak saking wawidangan seni, taksu punika sayuwakti macihna lan prasida kaarsayang antuk olih Sang sané ngelarang.Taksu pinaka bayu pramanan Bali prasida nguripin saluir kamahatmian seni miwah budaya Baliné iriki ring Bali. Taksu punika metu sangkaning ngulengang, nelebang, miwah maripolahang kawéntenan seni miwah budaya Bali malarapan antuk pikayun suci nirmala ring sajeroning buddhi janyanan para sujana Bali.
text: #000008
text: Tiosan ring ngunda bayu sajeroning Dharmagita lan igel-igelan, wénten taler ngunda bayu mataksu ring sakancan Astangga Yoga. Astangga Yoga puniki, pinaka sarana utawi tata utawi cara anggé méditasi utawi nyikiang pikayun, nyikiang manah sajeroning Atman mangda prasida manunggal ring Paramatman. Ngunda Bayu mataksu ring Astangga Yoga puniki prasida kacingak ri kala para Yogi nganggé pranayama ri kala matetikes wiadin ngamargiang ring astangga Yoga punika, minakadinipun ri kala ngamargiang Surya Namaskara, para Yogi lan Yogini pastika ngunda bayu sané mataksu ngamargiang Surya Namaskara puniki, duaning Yoga puniki nénten sawates seni kéwanten, nanging sakadi sané sampun kapidartayang, Yoga puniki pinaka cara kaanggén antuk nyikiang atman majeng ring Paramatman. Conto lianan, ngunda bayu mataksu inggih punika prasida kacingak antuk makarya patung, ukir-ukiran. Krya patra punika mabuat antuk ngunda bayu mangda stata “rileks” mangda pikolihnyané becik miwah manut ring sakancan papineh Sang sané ngaryanin.
text: #000010